Marek Hrivík

Marek Hrivík (sündinud 28. augustil 1991 Čadcas) on Slovakkia jäähokimängija, kes mängib ründajana Rootsi kõrgliigaklubis Leksands IF

Aastatel 2009–2012 mängis ta Quebec Major Junior Hockey League'i klubis Moncton Wildcats. 2010. aastal tuli ta klubiga liiga meistriks.

2012. aastal asus ta mängima American Hockey League'i (AHL) klubis Connecticut Whale. 2013. aastal liitus ta Hartford Wolf Packiga, mis on NHL-i klubi New York Rangersi noorteklubi. NHL-is debüteeris Hrivík 21. veebruaril 2016 mängus Detroit Red Wingsi vastu. Hooaegadel 2015–16 ja 2016–17 pääses ta NHL-is Rangersi meeskonnas NHL-is väljakule kokku 21 mängus, kuid kogus vaid kolm söödupunkti.

2017. aasta juulis sõlmis ta üheaastase lepingu Calgary Flamesiga. Ta mängis suurema osa ajast Flamesi noorteklubis Stockton Heat AHL-is. Hooajal 2017–18 pääses ta Flamesi särgis kolmes mängus väljakule ka NHL-is, kuid ei kogunud neis mängudes ühtegi punkti.

2018. aasta juulis sõlmis Hrivík üheaastase lepingu KHL-i klubiga HK Vitjaz. KHL-i 2018–19 põhihooajal lõi ta kaheksa väravat ja andis seitse väravasöötu.

2019. aasta augustis liitus ta Rootsi kõrgliiga klubiga Leksands."Marek Hrivik joins Leksands". Leksands IF. 16.8.2019. Vaadatud 2.10.2020 2020–21 põhihooajal oli Hrivík Rootsi kõrgliigas resultatiivseim mängija (14+37) ning ta pälvis põhihooaja väärtuslikumale mängijale antava Guldhjälmeni auhinna.

2021. aasta mais naasis Hrivík KHL-i, sõlmides üheaastase lepingu Nižni Novgorodi Torpedoga.https://en.khl.ru/news/2021/05/02/484790.html (vaadatud 3.5.2021)

2022. aasta veebruaris liitus taas Leksandsiga.

Slovakkia jäähokikoondise koosseisus võitis Hrivík 2022. aasta taliolümpiamängudel pronksmedali. Slovakkia koondise koosseisus osales ta ka 2014. ja 2021. aasta maailmameistrivõistlustel.

 Viited 

 Välislingid 
 Marek Hrivík NHL.com lehel
 Marek Hrivík hockeydb.com lehel

Kategooria:Slovakkia jäähokimängijad
Kategooria:New York Rangersi mängijad
Kategooria:Calgary Flamesi mängijad
Kategooria:HK Vitjazi mängijad
Kategooria:Nižni Novgorodi Torpedo mängijad
Kategooria:Leksands IF-i mängijad
Kategooria:Sündinud 1991